Deelsen

Deelsen () is en lütt Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Kerklinneln.

 Geografie 

De Oort liggt op de Linnelner Geest. Dat Water ut dat Rebeed flütt över’n Gibbeek na’n Gohbeek hen af.

De Naveröörd sünd Brammer un Kreepm in’n Noordoosten, Lüttjen Linneln, Schmomöhlen un Brouk in’n Oosten, Kerklinneln in’n Süden, Lindhoop un Hoost in’n Süüdwesten, Scharnhors in’n Westen un Wall un Holbm in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort weer en egenstännige Gemeen, is denn aver to’n 1. Juli 1968 Deel von de Gemeen Kerklinneln worrn, de an’n 1. Juli 1972 mit de Gemeenreform in Neddersassen düüdlich wussen is.

 Inwahnertall 

 Religion 

Deelsen is evangeelsch-luthersch präägt un höört to dat Kaspel von de Petrus-Kark in Kerklinneln.

För de Kathoolschen is de St.-Josef-Kark in Veern tostännig.

 Weertschop un Infrastruktur 

För Deelsen is de freewillige Füürwehr Kerklinneln mit tostännig.

 Verkehr 

Dör Deelsen löppt de Kreisstraat 21, de in’n Noorden na Holbm geiht un in’n Süden na Kerklinneln an de Landsstraat 171. De L 171 föhrt in’n Süüdwesten na Veern un in’n Noordoosten över Jeddingen na Visselhöövd. En lüttjere Straat föhrt von Deelsen na Brammer.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so veer Kilometer in’n Süüdwesten von Deelsen an de L 171.

De nächste Bahnhoff is so bi acht Kilometer wied weg in’n Süüdwesten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. De Bahnhoff Kerklinneln an de Bahnlien Ülzen–Langwedel (inricht 1873) weer annerthalv Kilometer in’n Süden, is aver 1987 dichtmaakt worrn.

 Scholen 

De Kinner ut Deelsen güngen fröher in Kerklinneln na School. Vondaag gaht se op de Lintler Geest-School in Bennbössel.

 Footnoten 

Kategorie:Oort
Kategorie:Landkreis Veern